Опел Корса

**Опел Корса** нь автомашин үйлдвэрлэгч Опел ХК-ийн 1982 оноос хойш өнөөг хүртэл үйлдвэрлэж байгаа жижиг ангиллын автомашин юм. Европын ихэнх улсуудад Опел Корса нь *Опел Корса* гэдэг нэрээрээ худалдаалагддаг бол Их Британийн Нэгдсэн Вант Улсад *Вауксхалл* Нова гэх ба Корса Б болон С нь *Вауксхалл* Корса гэсэн нэртэйгээр борлуулагдаж байна. Харин Японд Опел *Вита*, Австралид Голден *Барина* гэх нэртэйгээр худалдаанд гардаг.

## Опел Корса А (1982-1993)
Анхны Корсаг 1982 оны намар үйлдвэрээс гарсан. Энэ загварыг сүүлд **Опел Корса А** гэж нэрлэсэн бөгөөд анхандаа ЖМ компанийн Испани дахь салбар үйлдвэрт үйлдвэрлэж байснаа дараа нь нэмж германы Айзенаx хотод үйлдвэрлэв.

Корса А нь Опелийн үйлдвэрлэсэн анхны жижиг ангиллын автомашин юм. Энэ загварт урьд нь 1979 онд үйлдвэрлэсэн Кадетт D-тэй адил арын хөтлөгчийг урд хөтлөгчөөр солисон загварын үргэлжлэл болсон юм.

Германд 1983 оны хавраас эхлэн гурван хаалга, налсан ар талтай болон хоёр хаалга шаталсан ар талтайгаар гарсан байна. 

1987 оны 2 сараас эхлэн Корсаг дизель мотортойгоор үйлдвэрлэсэн бөгөөд энэ мотор нь 1,5 литрийн багтаамжтай 50 морины хүчтэй байсныг сүүлд турбо болгон 67 м.x. болгон үйлдвэрлэжээ.

Корса А-г 1990 оноос эхлэн зөвхөн дөрвөн хаалгатай xувилбарыг үйлдвэрлэсэн. 

1988 оны тавдугаар сард спорт загварын Корса GSi  нь 1,6 литрийн 101 м.x. (үүнийг *Ирмшер-Корса* гэдэг учир нь Ирмшер Автомобилын ХХК-ны моторын удирдлагыг угсарсан) налуу артай лимузин загварыг худалдаанд гаргасан  байна.

### Зургийн цомог

Зураг:Opel Corsa A rear 20080131.jpg|Ар талын харагдац
Зураг:Opel_Corsa_2_door_notchback.jpg|Опел Корса, хоёр хаалгатай (1982–1987)
Зураг:MHV Opel Corsa TR 02.jpg|Ар тал
Зураг:Opel Corsa 5 door hatchback.jpg|Опел Корса, таван хаалгатай (1985–1990)

### Mотор

**Бензин мотор**

**Дизель мотор**

## Опел Корса B (1982-1993)
**Опел Корса B** нь 1993-2000 он хүртэл Женерал Моторс болон Опел ХК-иас европод үйлдвэрлэсэн жижиг ангиллын автомашин юм. Түүний өмнөх загвар нь Опел Корса А байсан.

### Загварын түүх
Өмнөх загвараа бодвол хэлбэрийн хувьд нэлээд бөөрөнхий болж ирсэн. 1993  оны гуравдугаар сараас гурван хаалгатай налуу артай анхны Корса В гарсан бол, мөн оны наймдугаар сард намсгасан С-баганатай арын хаалганы өөрчлөгдсөн загвартай болон арын гэрэл дохио нь нарийн хэлбэртэй болсон загварыг гаргав. 

Эхлээд өмнөх загварт хэрэглэж байсан 1,2-1,4 литрийн багтаамжтай бензин моторыг Корса В-д ч мөн угсран гаргасан. 

1997 зунаас эхлэн шинээр зохион бүтээсэн 1,0 литрийн гурван цилиндр 40 кВ чадалтай (12 клапантай) моторын өргөтгөл хийгдэв. Энэ моторыг угсарсан загваруудад түлшний хэрэглээг багасгах үүднээс мөн серво мотортой жолооны хүрд угсарсан байна.

Зураг:Corsa_B2.jpg|Ар талаас
Зураг:Opel Corsa B 1.2 16V Edition 2000 5-Türer Facelift rear.JPG|Опел Корса таван хаалгат (1997-2000)
Зураг:Opel_Corsa_B_WorldCup_Facelift.JPG|Опел Корса *World Cup* 

### Техникийн үзүүлэлт 

**Бензин мотор**

; Товчилсон үгийн тайлбар
* **OHC**&nbsp;= **O**ver**h**ead **C**amshaft (Дээр байрлалтай нударган гол)
* **DOHC**&nbsp;= **D**ouble * **O**ver**h**ead **C**amshaft (хоёр дээр байрлалтай нударган гол, цилиндр бүрт дөрвөн клапан)

**Дизель**

### Загварын сайжруулалт
1997 оны долдугаар сард загварын шинэчлэл хийгдсэн. Үүний хүрээнд шинээр урд болон хойд гупр, хажуу талын хамгаалагч эмжээрийг өргөтгөсөнөөс гадна хажуу талд дохионы гэрлийг бүх загвартаа стандарт болгон хийж өгөв. 

Корса В-ийн бас нэг хувилбар нь бага хэмжээний ачаа бараа нийлүүлэx тэрэг бөгөөд үүнийг 1993-2001 оныг дуустал үйлдвэрлэсэн Опел Комбо юм.

## Опел Корса C (2000-2006)
**Опел Корса С** нь 2000 оны намраас 2006 оны зун хүртэл Опел ХК болон Женерал Моторс компаниудын үйлдвэрлэсэн жижиг ангиллын автомашин юм. Түүний өмнөх хувилбар болох Корса В-г шинэчлэн гарч ирсэн дараагийн залгамж үе болов.

### Зургийн цомог

Opel Corsa C 1.2 Elegance rear 20100912.jpg|Ар талаасаа
Opel Corsa front 20080111.jpg|Опел Корса гурван хаалгат (2000–2003)
German-police-berlin-corsa.jpg|Корса С, цагдаагийн албаны тэрэг

### Моторжуулалт
Түлш хэмнэх зорилготойгоор 2003 оны зунаас эхлэн *Twinport* хэмээх технологийг 1,0 болон 1,4 литрийн бензин моторт хэрэглэв. Энэхүү технологи нь цилиндр бүрд хоёр тусдаа оруулах клапан байх бөгөөд ачаалал бага үед хоёр клапангийн нэг нь хаалттай байдаг байна. Ингэж моторын өөрчлөлт хийсний дараа гурван цилиндрт моторын чадлыг хоёр морины хүчээр нэмэгдүүлсэн байна. Чадал нэмэгдсэн ч хэрэглээг багасгасан бөгөөд хэрвээ нэг их зүтгүүлэлгүй буюу тохируулан явах юм бол 100 км-т 4,5 литр бензин хэрэглэх боломжтой болгосон. Бүх моторууд нь Евро-4-Стандартын шаардлагыг хангадаг. 

## Опел Корса D (2006-2014)
**Опел Корса D** нь 2006 оны намраас 2014 оны намар хүртэл Опел ХК-ийн үйлдвэрлэсэн жижиг ангиллын автомашин юм. Түүний өмнөх хувилбар Корса C-г шинэчлэн гарч ирсэн дараагийн үе юм.

Корса D-г анх 2006 оны долоодугаар сарын  18-нд Лондон хотод байх British International Motor Show танилцуулсан бөгөөд түүнээс хойш мөн оны аравдугаар сараас эхлэн худалдаж авах боломжтой байв. 2014 оны аравдугаар сард түүний үйлдвэрлэлийг зогсоосон. 

### Ерөнхий
Корса D нь Пунто3-ZFA199 / GM-SCCS-платформ дээр Фиат Гранде Пунто-тай адил өмнөх загвараасаа бүх хэмжээсээрээ томрон хийгдсэн загвар юм. 
Ялангуяа урт нь өмнөх загвараасаа 160 мм урт болж нэмэгдсэн. Спорт загвартай адил гурван хаалгатай болон таван хаалгатай загваруудад түүний талбай хэр томорсон нь илт мэдэгддэг. 
Хурдатгалын хугацаа нь түүний хүнд жингээс шалтгаалан удааширсанаас гадна түүний дамжуулгын харьцаа нь ихэссэнтэй ч мөн холбоотой юм. Дамжуулгын харьцаа уртассанаар хэдий хүнд жинтэй ч түүний түлшний хэрэглээ нь өмнөх загвартай Корса С-ийн адил бага үлдсэн.
Гадна талаасаа Корса Д нь Астра H буюу Астра H GTC-тэй маш төстэй. 

Opel_Corsa_D_OPC_rear.JPG| Aр талаасаа Опел Корса D, OPC
Opel_Corsa_D_1.4_front_20100912.jpg|Oпел Корса таван хаалгат (2006-2011)
Opel_Corsa_D_Colour_Stripes_Facelift.JPG|Урд талын харагдац

### Моторжуулалт
Эхний худалдаанд гарсан загварууд нь нэг литрийн гурван төрлийн бензин мотортойгоор байсан. Дизель моторын хувьд хоёр төрлөөс сонгох боломжтой байлаа. 1,0 литрийн багтаамжтай мотор нь гурван цилиндрт мотор байсан бол бусад бүх моторууд нь цуваа дөрвөн цилиндртэй байна.

Авто хийн (шингэн хий, анг. *Liquefied Petroleum Gas*) моторт загварууд нь түлшний стандартын  45 литрийн агуулах савнаас гадна 42 литрийн хийн савтай бөгөөд хоёр саваа хоёуланг нь дүүргэсэн тохиолдолд тэр хэмжээгээр явах зам мэдээжээр өснө.

**Бензин мотор**

**Дизель мотор**

## Опел Корса E (2014-2019)
**Oпел Корса E** нь 2014 оны арваннэгдүгээр сараас эхлэн үйлдвэрлэж байгаа Адам Опел ХК-ийн жижиг ангиллын автомашин юм. Корса E нь энэ цуврал загварын  тав дахь үеийн загвар бөгөөд найман жил үйлдвэрлэсэн Корса D-ийн залгамж болон гарч ирсэн. Түүний гаднах ерөнхий дизайн нь хамгийн жижиг ангиллын автомашины загвар болох Адамын төрхтэй төстэй ба Инсигниагийн дизайны элементийг авч ашигладаг.

### Тоноглолт
Нийт таван төрлийн хувилбарыг санал болгож байна:
* Опел Selektion
* Опел Edition
* Опел Color Edition
* Опел Innovation
* Опел OPC LINE
Шинээр ксенон- их гэрэл, LED-өдрийн ойрын гэрэл, жолоочийн ассистент системүүд болох замын хөдөлгөөний тэмдэгийн танигч, замын эгнээний мэдрэгч, зайн хэмжээг заах мэдрэгч, урд талдаа мөргөлтөөс анхааруулах мэдрэгч, хол гэрлийн мэдрэгч болон  харагдахгүй өнцгийг анхааруулагч зэргээс сонгон угсруулах бололцоотой. Нэмэлтээр жолооны хүрдний халаалт, ухрах үеийн арын камер болон ардаа унадаг дугуй тээвэрлэгчийг захиалж болно.

Opel_Corsa_OPC_-_Flickr_-_jns001.jpg|Опел Корса D, OPC
Opel_Corsa_E_fr.jpg|Oпел Корса E, таван хаалгат 
Corsa_E_Innen.JPG|Oпел Корса E, дотор тал
Opel_Corsa_-_Mondial_de_l%27Automobile_de_Paris_2014_-_005.jpg|Урд талын харагдац, Oпел Корса E

### Моторжуулалт болон техникийн үзүүлэлт
## Цахим холбоос
* Үйлдвэрлэгчийн албан ёсны цахим хуудас

## Эшлэл
Корса
Ангилал:Жижиг ангиллын автомашин
Ангилал:Жижиг дунд ангиллын автомашин
Ангилал:Суудлын автомашины загвар
Ангилал:Комбилимузин